DRUŠTVO S OGRANIČENOM ODGOVORNOŠĆU ZA USLUGE U ZRAČNOM PROMETU, OSIJEK, HRVATSKA

OIB: 48188420009 MATIČNI (POREZNI) BROJ: 3361721

|  |
| --- |
|  |
| Adresa: Vukovarska 67, Klisa  p.p. 47, 31000 OSIJEK  Web.adress: [www.osijek-airport.hr](http://www.osijek-airport.hr)  Webmail: [info@osijek-airport.hr](mailto:info@osijek-airport.hr) |
| Telefoni/ Phones: +385 31 514 402 |
| +385 31 514 403 |
| Telefax: +385 31 514 460 |
| Ur. broj**:** B-I-02/19-543-DF/SVP |
| Osijek, 10.10.2019. |

**-zainteresiranim gospodarskim subjektima-**

Na temelju članka 20. Pravilnika o nabavi robe, radova i usluga Ur.broj: B-I-02/17-32-DM/MŠ od 18. siječnja 2017. godine Zračna luka Osijek d.o.o. objavljuje sljedeći

**P O Z I V N A D O S T A V U P O N U D A**

**Rabljeni strojevi (četke) za čišćenje snijega**

CPV 34921200-1 Strojevi za pometanje poletno-slijetne piste

Ponuda se podnosi sukladno priloženoj Dokumentaciji o nabavi.

ZRAČNA LUKA OSIJEK d.o.o.

Davor Forgić, direktor

**DOKUMENTACIJA O NABAVI**

**Rabljeni strojevi (četke) za čišćenje snijega**

1. **PODACI O NARUČITELJU:**

Tvrtka: Zračna luka Osijek d.o.o. za usluge u zračnom prometu

Sjedište: Klisa (Grad Osijek), Vukovarska ulica 67

OIB: 48188420009

Adresa za dostavu pošte: Zračna luka Osijek d.o.o., p.p. 47, 31000 Osijek

web: [www.osijek-airport.hr](http://www.osijek-airport.hr)

Kontakt osoba: Milan Kranjčević

Mob: 098 9823 023

E-mail: [milan.kranjcevic@osijek-airport.hr](mailto:milan.kranjcevic@osijek-airport.hr)

1. **PRAVILA POSTUPKA:**

Ovaj postupak jednostavne nabave robe provodi se sukladno odredbama Pravilnika o nabavi robe, radova i usluga Ur.broj: B-I-02/17-32-DM/MŠ od 18. siječnja 2017. godine, koji je objavljen na službenim internetskim stranicama Naručitelja [www.osijek-airport.hr](http://www.osijek-airport.hr) (u daljnjem tekstu: Pravilnik).

1. **OBJAVA POZIVA NA DOSTAVU PONUDA:**

Poziv na dostavu ponuda i ova Dokumentacija o nabavi s pripadajućim obrascima (prilozima) objavljuju se na službenim internetskim stranicama Naručitelja [www.osijek-airport.hr](http://www.osijek-airport.hr).

Komunikacija sa zainteresiranim gospodarskim subjektima odvija se isključivo pisanim putem i to elektroničkom poštom na adresu iz točke 1. ove Dokumentacije o nabavi.

Odgovori na zahtjeve za pojašnjenje ili dostavu dodatnih informacija i dokumentacije objavljuju se na istim stranicama kao i Poziv na dostavu ponuda i ova Dokumentacija o nabavi.

1. **PREDMET NABAVE (opis, količine i tehničke specifikacije te posebni zahtjevi u**

**pogledu načina izvršenja ugovora o nabavi):**

Predmet ovog postupka jednostavne nabave je nabava dva rabljena stroja (četki) za čišćenje snijega, prema uvjetima i zahtjevima iz ove Dokumentacije o nabavi i njenih priloga.

Opis predmeta nabave s minimalnim zahtjevima naveden je na obrascu *Tehničke specifikacije predmeta nabave*, koji je prilog ove Dokumentacije o nabavi (Prilog 2.). Ako ponuditelj nudi strojeve različitih marki ili tipova, koji zadovoljavaju tražene karakteristike, dužan je za svaki ponuđeni stroj dostaviti poseban obrazac. Ponuditelj je u ponudi dužan dostaviti odgovarajuće dokaze koji potvrđuju da ponuđena roba ispunjava sve tražene zahtjeve (primjerice tehničku dokumentaciju proizvođača, tehničke listove, kataloge, izvješća o testiranju od tijela za ocjenu sukladnosti i sl.).

Količine predmeta nabave iskazane su na obrascu *Troškovnik*, koji je prilog ove Dokumentacije o nabavi (Prilog 3.).

Odabrani ponuditelj je dužan isporučiti predmet nabave u roku od 30 (trideset) dana od sklapanja ugovora o nabavi robe.

Mjesto isporuke je Zračna luka Osijek, Klisa, Vukovarska ulica 67 (lokacija Naručitelja).

1. **PROCIJENJENA VRIJEDNOST NABAVE:**

190.000,00 kuna bez poreza na dodanu vrijednost

1. **SKLAPANJE UGOVORA:**

Ugovor o nabavi robe nastaje danom izvršnosti odluke o odabiru. Odluka o odabiru postaje izvršna danom dostave odabranom ponuditelju.

Ova Dokumentacija o nabavi i njezini prilozi te ponuda odabranog ponuditelja čine sastavne dijelove ugovora o nabavi robe.

1. **ROK, NAČIN I UVJETI PLAĆANJA:**

Rok plaćanja iznosi 30 (trideset) dana od dana primitka računa.

Račun se izdaje nakon isporuke predmeta nabave sukladno Zakonu o elektroničkom izdavanju računa u javnoj nabavi („Narodne novine“, br. 94/18). Naručitelj zaprima isključivo elektroničke račune i prateće isprave izdane sukladno europskoj normi.

Isključeno je plaćanje predujmova.

Naručitelj neće odabranom ponuditelju davati instrumente osiguranja plaćanja.

1. **SPOSOBNOST PONUDITELJA:**

Sposobnost za obavljanje profesionalne djelatnosti: ponuditelji su dužni dokazati upis u odgovarajući registar dostavljanjem izvatka iz tog registra. Izvadak može biti dostavljen i u neovjerenoj preslici, no ne smije biti stariji od dana u kojem je započeo ovaj postupak.

1. **PODUGOVARATELJI:**

Ako ponuditelj dio ugovora namjerava dati u podugovor, obvezan je dostaviti podatke o dijelu ugovora koji namjerava dati u podugovor i podatke o podugovarateljima na obrascu koji je prilog ove Dokumentacije o nabavi (Prilog 4.).

Podaci o imenovanim podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja) i dijelovi ugovora koje će oni izvršavati (predmet ili količina, vrijednost ili postotni udio) obvezni su sastojci ugovora o nabavi robe.

Naručitelj će neposredno plaćati podugovarateljima, osim ako ponuditelj dokaže da su obveze prema podugovaratelju za dio ugovora koji izvršava podugovaratelj već podmirene.

1. **SADRŽAJ, NAČIN IZRADE I DOSTAVA PONUDE:**

Ponuda je pisana izjava volje ponuditelja da isporuči robu sukladno uvjetima i zahtjevima iz ove Dokumentacije o nabavi i njenih priloga.

Ponude su obvezujuće u roku valjanosti.

Ponuda mora sadržavati:

1. popunjen i potpisan obrazac *Ponudbeni list* (Prilog 1.),
2. popunjen i potpisan obrazac/obrasce *Tehničke specifikacije predmeta nabave* (Prilog 2.),
3. odgovarajuće dokaze iz drugog stavka točke 4. ove Dokumentacije o nabavi,
4. popunjen i potpisan obrazac *Troškovnik* (Prilog 3.),
5. izvadak iz odgovarajućeg registra u koji je upisan ponuditelj,
6. podatke o podugovarateljima (Prilog 4.), ako je primjenjivo.

Svi prilozi moraju biti ovjereni pečatom ponuditelja i potpisani od strane ovlaštene osobe ponuditelja.

Ponuda se dostavlja na adresu elektroničke pošte [milan.kranjcevic@osijek-airport.hr](mailto:milan.kranjcevic@osijek-airport.hr).

Do isteka roka za dostavu ponuda ponuditelji mogu:

* dostaviti izmjene i/ili dopune svoje ponude, na isti način kao i ponudu s obveznom naznakom da se radi o izmjeni i/ili dopuni ponude,
* pisanom izjavom odustati od svoje dostavljene ponude.

1. **ROK ZA DOSTAVU PONUDA**:

18. listopada 2019. godine do 11,00 sati

Ponude koje pristignu nakon isteka navedenog roka neće se razmatrati.

1. **CIJENE U PONUDI:**

Cijene u ponudi izražavaju se u kunama (HRK).

U cijenu ponude bez poreza na dodanu vrijednost moraju biti uračunati svi troškovi, uključujući troškove isporuke na lokaciju Naručitelja, posebne poreze, trošarine i carine, ako postoje, te popusti.

Cijene u ponudi pišu se brojkama.

Cijene koje se upisuju u *Troškovnik* zaokružuju se na dvije decimale.

U *Troškovnik* se upisuju cijene bez poreza na dodanu vrijednost.

1. **KRITERIJ ZA ODABIR PONUDE:**

Kriterij za odabir ponude je najniža cijena.

1. **ROK VALJANOSTI PONUDE:**

Najmanje 60 (šezdeset) dana od isteka roka za dostavu ponuda.

1. **OSTALI PODACI O POSTUPKU NABAVE:**

Otvaranje ponuda neće biti javno.

Naručitelj ima mogućnost ne odabrati nijednu pristiglu ponudu čak i ako su ispunjeni svi uvjeti za donošenje odluke o odabiru.

Naručitelj nije dužan obavijestiti ponuditelje čija ponuda nije odabrana o konačnom ishodu postupka.

Protiv odluke Naručitelja donesene u postupku jednostavne nabave ne mogu se podnositi nikakva pravna sredstva.

Naručitelj ni u kom slučaju nije dužan ponuditeljima nadoknaditi troškove sudjelovanja u ovom postupku jednostavne nabave.

Podnošenjem ponude u ovom postupku jednostavne nabave ponuditelj potvrđuje razumijevanje i prihvaćanje svih odredbi ove Dokumentacije o nabavi, njezinih priloga i svih drugih dokumenata iz ovoga postupka.

**Datum početka postupka nabave: 10.10.2019.**

**Rok za dostavu ponuda: 18.10.2019. do 11,00 sati**

ZRAČNA LUKA OSIJEK d.o.o.

Davor Forgić, direktor